open-index/open-wikipedia-markdown huggingface dataset:
Xaquín Núñez Sabarís

**Xaquín Núñez Sabarís**, nado en Zacande (Meis) en 1973, é un profesor e escritor galego.

## Traxectoria 
Compostelán de vocación, asentado en Braga e con raíces no Brasil, a súa infancia aniña en Urdilde e en Zacande.

Estudou na USC e doutorouse en Filoloxía Hispánica. É Prof. Associado (Titular) do Departamento de Estudos Românicos da Universidade do Minho. Desenvolve a súa investigación no Centro de Estudos Humanísticos da Universidade do Minho, no grupo de investigación “Identidade(s) e Intermedialidade(s). Ademais, integra o grupo de investigación da Universidade de Santiago de Compostela, dedicado ao estudo da obra de Valle-Inclán. A súa tese de doutoramento foi *Femeninas de Valle-Inclán, estudio y edición crítica,* dirixida por Javier Serrano Alonso na USC en 2002.

Ten estudado en numerosas publicacións o teatro e a narrativa hispánica contemporánea, tamén a literatura en contextos multilingües e as relacións entre a cultura e a literatura hispánica e lusófona. Participou na comisión que elaborou o sistema de avaliación do Celga. É membro do comité editorial da revista *Diacrítica* (Universidade do Minho) e *Lenguaje y Textos*. Dirixe a revista *2i/Revista de estudos de identidade e intermedialidade*. Colaborou en Sermos Galiza.

## Publicacións 
* *La novela corta en Valle-Inclán. Estudio textual en "Femeninas*" (2005). Universidade de Santiago de Compostela. 293 páxs. .
* *Valle-Inclán en el fin de siglo: Femeninas* (2005). Pontevedra: Deputación de Pontevedra, Servizo de Publicacións. 270 páxs. .
* *Geografías literarias. Un itinerario (inter)cultural por Galicia* (2018)*.* Santiago de Compostela, USC Editora. 118 páxs. ISBN 978-84-16954-73-5.
**Enseñar literatura en la universidad del siglo XXI. De la lección a la unidad didáctica en tres clásicos hispánicos del XX* (2019). Asociación Cultural y Científica Iberoamericana (ACCI). 156 páxs. ISBN 978-84-17867-37-9.
**Cartografías na narrativa galega contemporánea* (2020). Galaxia. 168 páxs. ISBN 978-84-9151-468-8.
**Rizomas narrativos en la pantalla global. Literatura expandida en Breaking Bad y otras series televisivas* (2025). Peter Lang Group AG. 140 páxs. ISBN 9783631931745.
**Mañá, cando sexamos luns* (2026). Vigo: Xerais. 312 páxs. ISBN 978-84-1110-776-1. ePub: ISBN 978-84-1110-777-8. Un thriller social que retrata con precisión cirúrxica a sociedade contemporánea.

### Publicacións colectivas 
* "Eça de Queirós en Valle Inclán", en: *Diálogos ibéricos e iberoamericanos* (Recurso electrónico), 2010, páx. 53.
* *Aula de galego 2* (2009). Consellería de Cultura, Educación e Ordenación Universitaria, Secretaría Xeral de Política Lingüística.

## Premios 
*Premio Valle-Inclán de investigación convocado pola Deputación de Pontevedra e o Concello de Vilanova en 2004, polo estudo de "Féminas" de Valle-Inclán.
* Premio Ramón Piñeiro de Ensaio 2019, por *Cartografías da narrativa galega contemporánea.*

## Notas 
## Véxase tamén 
### Ligazóns externas 
* Web do autor
Gerardo Lorenzo González

**Gerardo Lorenzo González**, nado en Quireza, foi un industrial e político galego.

## Traxectoria 
Industrial de Quireza. Co golpe de Estado do 18 de xullo de 1936 foi nomeado alcalde de Cerdedo. Permaneceu no posto ata finais de agosto, cando foi nomeado para substituilo Gerardo González. Volveu ser nomeado alcalde de Cerdedo en 1949 tomando posesión o 6 de febreiro, e cesando a principios do ano seguinte.

## Vida persoal 
Casou con Josefa Rey Rivas, que finou en 1977, e foi pai de José, Gerardo, Erundino, María e Rosaura Lorenzo Rey. Avó paterno do avogado e político Miguel Lorenzo Torres e do actor Francis Lorenzo.
## Notas
Trent Alexander-Arnold

**Trent John Alexander-Arnold**, nado o 7 de outubro de 1998 en Liverpool, é un futbolista inglés. Xoga de lateral dereito e o seu actual club é o Liverpool FC da Premier League inglesa.

## Traxectoria 
Formado nas categorías inferiores do Liverpool FC, debutou co primeiro equipo O 25 de outubro de 2016, na vitoria por 2-1 contra o Tottenham Hotspur, na cuarta rolda da EFL Cup. Debutou na Premier League o 14 de decembro de 2016, saíndo dende o banco na vitoria por 3-0 contra o Middlesbrough.

## Palmarés 
**Liverpool**

* **Premier League (1):** 2019/20
* **EFL Cup (1):** 2021/22.
* **Liga de Campións (1):** 2018/19.
* **Supercopa de Europa (1):** 2019.
* **Copa Mundial de Clubs (1):** 2019.

## Notas 
## Véxase tamén 
### Ligazóns externas 
* Perfil no sitio web oficial do Liverpool FC 
* Perfil en Soccerbase.com
Joshua Kimmich

**Joshua Walter Kimmich**, nado o 8 de febreiro de 1995 en Rottweil, é un futbolista alemán. Xoga de defensa e o seu actual club é o FC Bayern München da Bundesliga alemá.

## Traxectoria 
Kimmich formouse nas categorías inferiores do VfB Stuttgart antes de asinar co RB Leipzig en xullo de 2013. Debutou na 3. Liga o 28 de setembro de 2013 no empate a 2-2 contra o SpVgg Unterhaching.

O 2 de xaneiro de 2015, Kimmich fichou polo FC Bayern München a cambio de 7 millóns de euros, e asinou un contrato por cinco anos. Debutou co Bayern o 9 de agosto de 2015, na primeira rolda da DFB-Pokal contra o FC Nöttingen.

## Notas 
## Véxase tamén 
### Ligazóns externas 
* Perfil en UEFA.com 
* Perfil en Soccerway.com
Alfredo Méndez Loureiro

**Alfredo Méndez Loureiro** foi un industrial e político galego.

## Traxectoria 
No franquismo foi nomeado alcalde de Cangas en 1949 tomando posesión o 6 de febreiro.

## Notas
Fatiha Boudiaf

**Fatiha Boudiaf**, nada en Orán o 28 de novembro de 1944, é unha activista alxeriana, viúva do antigo presidente Mohamed Boudiaf. Tralo seu asasinato en 1992, estableceu a Fundación Boudiaf para divulgar a mensaxe de paz do seu marido. Foi unha crítica da reclusión de Lambarek Boumaarafi, dicindo que unha conspiración maior estaba involucrada na morte do seu marido e pediu que se reabrise a investigación.

## Morte de Mohamed Boudiaf 
Boudiaf era a segunda esposa do presidente alxeriano Mohamed Boudiaf. Denunciou a investigación oficial do asasinato do seu marido, suxerindo que non foi obra un fanático solitario, senón que formou parte dun plan maior. Intentou visitar a Lambarek Boumaarafi, o home que foi apresado polo homicidio, mentres estaba en prisión, mais a petición foi rexeitada polas autoridades. En 2016, acusou catro antigos oficiais do exército do asasinato e enviou unha carta aberta ao antigo presidente Abdelaziz Bouteflika pedindo que se reabrise o caso.

## Activismo
Boudiaf estableceu a Fundación Boudiaf, pola que recibiu o Premio Princesa de Asturias de Cooperación Internacional en 1998. A fundación creouse en honra do marido de Boudiaf e intenta esparexer unha mensaxe de paz e educación para todos os habitantes de Alxeria. Cada ano, no aniversario do pasamento, celebra a súa vida.

## Notas 
## Véxase tamén 
### Ligazóns externas 
* Fundación Príncipe de Asturias, Premio Princesa de Asturias de Cooperación Internacional 1998
SM

As siglas **SM** ou **Sm** poden referirse a:
* O samario, elemento químico de símbolo *Sm*, con número atómico 62.
* A Súa Maxestade, tratamento protocolario que se dá aos monarcas.
* A Editorial SM, pertencente ao Grupo SM, multinacional de orixe española.
* SM Entertainment, selo discográfico e produtora musical surcoreana.
* A Sociedade de María dos Maristas, tamén chamados Padres Maristas.
* A Sociedade de María dos Marianistas, tamén chamados Compañía de María.
* SM, o código ISO da República de San Marino
:* .sm, Dominio de Nivel Superior xeográfico para San Marino.
José Benito Otero Baena

**José Benito Otero Baena**, nado en Bueu o 27 de xuño de 1925 e finado en Pontevedra o 6 de febreiro de 2017, foi un pintor, banqueiro e político galego.

## Traxectoria 
Afeccionado á pintura, en 1952 obtivo unha bolsa do Goberno Civil de Pontevedra para estudar na Escola de Belas Artes de San Fernando de Madrid. Foi director da sucursal de Caixa de Pontevedra en Bueu. Foi nomeado concelleiro en representación do terzo corporativo ou de entidades e tomou posesión o 2 de febreiro de 1964. Foi nomeado alcalde de Bueu en 1971 e tomou posesión o 6 de febreiro. Cesou no cargo en 1979.

## Homenaxe póstuma 
No ano 2022 a súa familia e o Concello de Bueu anunciaron a súa vontade de convocar o Certame de pintura Otero Baena para artistas noveis, que tivo a súa primeira edición no ano 2023 e que ten carácter bienal.

## Notas 
## Véxase tamén
### Ligazóns externas 
* García, David (8/2/2017) "Bueu despide a "Pepé" Baena, su alcalde artista" *Faro de Vigo* .
Giuseppe Prinzi

**Giuseppe Prinzi**, nado en 1825 en Messina e finado en 1895 en Frascati, foi un escultor italiano.

## Traxectoria 
As súas obras escultóricas atópanse en moitas cidades italianas, incluídas Roma, Nápoles e Messina, a súa cidade natal.

## Notas
Peep and the Big Wide World

***Peep and the Big Wide World*** é unha serie de animación educativa estadounidense-canadense difúndese nas estacións afiliadas á PBS e en PBS Kids, producido pola WGBH Boston e 9 Story Media Group en asociación con TVOKids e Discovery Kids.

## Notas
Colleen Atwood

**Colleen Atwood**, nada en Yakima (Washington) o 25 de setembro de 1948, é unha deseñadora de vestiario estadounidense.

Atwood foi candidata ao Óscar ao mellor deseño de vestiario en doce ocasións, e gañouno polos filmes *Chicago* (2002), *Memorias dunha gueixa* (2005), *Alice in Wonderland* (2010) e *Animais fantásticos e onde atopalos* (2016). Colaborou varias veces cos directores Tim Burton, Rob Marshall e Jonathan Demme.

## Traxectoria 
### Primeiros anos e estudos 
Atwood naceu en Yakima, Washington, e estudou pintura no Cornish College of the Arts de Seattle a principios da década de 1970. Posteriormente traballou en varios lugares, como na tenda de Yves St. Laurent nos almacéns Frederick & Nelson da cidade.

### Carreira 
Atwood comezou a súa carriera como conselleira de moda en Washington a principios da década de 1970. Mudouse a Nova York en 1980, onde estudou na Universidade de Nova York. A súa carreira no cinema comezou tras un encontro casual co fillo dunha das deseñadoras dos decorados do filme *Ragtime*, tralo que obtivo o traballo de axudante de produción nese filme. Un punto importante na súa carreira chegou cando, a través do deseñador de produción Bo Welch, con quen traballara en *Joe Versus the Volcano*, coñeceu o director Tim Burton. Atwood e Burton traballaron xuntos en sete filmes nos seguintes anos, a partir de *Edward Scissorhands*. Mudouse aos Ánxeles en 1990.

Os deseñadores de moda favoritos de Atwood inclúen Azzedine Alaia,

## Filmografía 
### Cinema 
### Televisión 
* *Arrow* (2012)
* *The Flash* (2014)
* *Supergirl* (2015)
* *The Tick* (2017)

## Notas 
## Véxase tamén 
### Ligazóns externas 
* Palm Springs Life, xaneiro de 2004
* Council of Fashion Designers of America
Pteriomorfios

A dos **pteriomorfios** (***Pteriomorphia***) é unha subclase de moluscos mariños da clase dos bivalvos.

A sublase comprende importantes ordes, como son as dos *Arcida*, *Limida*, *Mytilida*, *Ostreida* e *Pectinida*. Tamén contén algunhas familias extintas e probabelmente basais.

## Taxonomía 
### Descrición 
A subclase foi descrita en 1944 polo xeólogo e paleontólogo alemán Karl Beurlen, na súa obra "Beiträge zur Stammesgeschichte der Muscheln". *Mathematisch-Naturwissenschaftlichen Abteilung der Bayerischen Akademie der Wissenschaften zu München, Sitzungsberichte* **1944** (1–2): 133–145.

### Ordes 
En 2010, unha proposta dun novo sistema de clasificación dos bivalvos foi publicada por Bieler, Carter & Coan, incluíndo a subclase *Pteriomorphia* Beurlen, 1944.

De acordo con ela, e segundo o WoRMS, a subclase sundivídese nas seguintes ordes:

Este grupo inclúe especies tan coñecidas como os mexillóns, as vieiras e as ostras.

## Notas 
## Véxase tamén 
### Bibliografía 
* Bieler, R., Carter J. G. & Coan E .V. (2010): "Classification of Bivalve families". En: Bouchet P. & Rocroi J.-P. (2010): "Nomenclator of Bivalve Families". *Malacologia* **52** (2): 1-184.
* Bieler, R.; Mikkelsen, P. M.; Collins, T. M.; Glover, E. A.; González, V. L.; Graf, D. L.; Harper, E. M.; Healy, J.; Kawauchi, G. Y.; Sharma, P. P.; Staubach, S.; Strong, E. E.; Taylor, J. D.; Tëmkin, I.; Zardus, J. D.; Clark, S.; Guzmán, A.; McIntyre, E.; Sharp, P. & Giribet, G. (2014): "Investigating the Bivalve Tree of Life – an exemplar-based approach combining molecular and novel morphological characters". *Invertebrate Systematics* '*28* (1): 32-115.
* Lemer, Sarah; Vanessa L. González, Rüdiger Bieler & Gonzalo Giribet (2016): "Cementing mussels to oysters in the pteriomorphian tree: a phylogenomic approach". *Proceedings of the Royal Society B (Biological Sciences)* **283** (1833)

### Outros artigos 
* Bivalvos

### Ligazóns externas 
* Pteriomorphia Beurlen 1944 na EOL.
Aarne Honkavaara

**Aarne Honkavaara**, tamén coñecido como **Aarne "Dynamo" Honkavaara**, nado en Tampere (Finlandia) o 7 de xuño de 1924 e finado na mesma cidade o 22 de marzo de 2016 foi un xogador de hóckey sobre xeo finlandés. Xogaba de centro e desenvolveu toda a súa carreira no Ilves de Tampere, coa excepción dunha pequena visita ao Canadá, onde xogou dos partidos de exhibición cos Sarnia Sailors da IHL, se ben por problemas co seu visado tivo que regresar prematuramente a Finlandia.

A súa carreira interrompeuse a principios de 1953, cando durante un partido coa súa selección, un xogador polonés caeu sobre a súa perna, producíndolle unha lesión que o afastaría definitivamente do equipo nacional cando se encontraba no máis alto da súa carreira.

Hokavaara foi tamén adestrador de Ilves (masculino e feminino) e a selección masculina de Finlandia, entre outros postos.

## Palmarés 
* **6 SM-sarja:** 1945, 1946, 1947, 1950, 1951, 1952, 1957 e 1958

## Notas 
;Referencias

## Véxase tamén 
### Ligazóns externas 
* Aarne Honkavaara en kansallisbiografia.fi
Ganache

miniatura
A ***ganache*** é unha elaboración empregada na repostaría como glaseado, cobertura, salsa ou recheo. Faise basicamente a partir de nata e chocolate.

Normalmente prepárase amornando a partes iguais a crema do leite e o chocolate. A mestura bátese e sóbese até o punto desexado, e se poden engadir licores e extractos desexados. Adoitase engadir manteiga, para producir unha aparencia máis brillante. Unha xaropada tamén lle dá unha cor brillante.

## Historia 
Ganache ou *crème ganache* foi orixinalmente un tipo de trufa de chocolate introducida polo pasteleiro parisiense Maison Siraudin sobre 1862 e documentado por primeira vez en 1869.

## Galería 

File:Blueberry Papaya Cucumber Juice and Chocolate Cake with Ganache 1.jpg|Ganache sendo botada
File:PBfudge ganache.jpg|Doce cuberto de ganache
File:Chocolate cake with ganache frosting.jpg|Pastel cuberto con ganache
File:Ganache.ogg|Vídeo de facer ganache

## Notas
Kero Kero Bonito

**Kero Kero Bonito** (**KKB**) é unha banda inglesa de indie pop procedente de Londres. O grupo está composto pola vocalista Sarah Midori Perry (coñecida polo seu nome artístico Sarah Bonito) e os produtores e multiinstrumentistas Gus Lobban e Jamie Bulled. O significado do seu nome é intencionadamente ambiguo, cunha derivacións das palabras onomatopeicas xaponesas para o croar da ra e un tipo de peixe. Outros significados inclúen ao paxaro brasileiro quero-quero, e o evidente significado en galego ou portugués.

O primeiro traballo da banda estivo influenciado polo J-pop, demais do dancehall, e da música de videoxogos; porén, os seus lanzamentos despois do EP de 2018 *TOTEP* víronse influenciados por grupos de indie rock como Mount Eerie e My Bloody Valentine. Perry, que é medio xaponesa, canta e rapea tanto en xaponés como en inglés.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Agent Orange

**Agent Orange** é unha banda estadounidense de punk rock formada en Placentia, California no ano 1979. O grupo foi un dos primeiros en mesturar punk rock con música surf.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Mateo Kovačić

**Mateo Kovačić**, nado o 6 de maio de 1994 en Linz (Austria), é un futbolista croata. Xoga de centrocampista e o seu actual club é o Chelsea FC da Premier League inglesa.

## Traxectoria 
Nado na cidade austríaca de Linz, Kovačić comezou a xogar nas categorías inferiores do LASK Linz antes de asinar polo GNK Dinamo Zagreb, onde comezou a adestrar co primeiro equipo en outubro de 2010. Debutou coma profesional contra o Hrvatski Dragovoljac o 20 de novembro de 2010.

O 31 de xaneiro de 2013, Kovačić fichou polo Inter de Milán a cambio de 15 millóns de euros. Fixo o seu debut co equipo italiano tres días máis tarde contra o Siena, nun partido da Serie A.

O 18 de agosto de 2013, anunciouse a fichaxe de Kovačić por seis tempadas polo Real Madrid CF da Primeira División Española, tras pagar o equipo branco preto de 30 millóns de euros.

O 8 de agosto de 2018, Kovačić foi cedido unha tempada ó Chelsea FC da Premier League inglesa. O 1 de xullo de 2019, Kovačić asinou co Chelsea un contrato por 5 anos.

## Notas 
## Véxase tamén 
### Ligazóns externas 
* Perfil no sitio web oficial no Chelsea FC 
* Perfil en UEFA.com
O oso Yogi

***O oso Yogi*** (en ) é un filme estadounidense de 2010 dirixido por Eric Brevig e escrito por Brad Copeland, Joshua Sternin e Jeffrey Ventimilia.

Estreouse en galego a través da TVG.

## Personaxes 
* Tom Cavanagh como Ranger Smith
* Anna Faris como Rachel Johnson
* T.J. Miller como Ranger Jones
* Andrew Daly como alcalde R. Brown
* Nate Corddry como Chief of Staff

### Voces 
* Dan Aykroyd como a voz do Oso Yogi
* Justin Timberlake como a voz do Oso Boo-Boo
* Josh Robert Thompson como narrador

## Notas 
## Véxase tamén 
### Ligazóns externas 
* 
* Ficha en RottenTomatoes
Fievel e o novo mundo

***Fievel e o novo mundo*** (en ) é un filme animado de 1986 dirixido por Don Bluth e producido por Sullivan Bluth Inc. e Amblin Entertainment. Conta a historia de Fievel Mousekewitz e a súa familia cando emigran dende o territorio ruso imperial de Ucraína cara ós Estados Unidos na procura de liberdade. Porén, pérdese e ten que atopar o xeito de reunirse con eles. Estreouse o 21 de novembro de 1986, e as críticas foron dispares mais a súa alta recadación convertérono no filme non Disney con maior recadación daquela época. O seu éxito, xunto co de *The Land Before Time* e *Quen enganou a Roger Rabbit?* de Disney, así como a marcha de Bluth, impulsaron a Steven Spielberg a crear o seu propio estudio de animación, Amblimation.

Foi estreado en galego pola Televisión de Galicia o 31 de decembro de 1996.

## Personaxes 
* Phillip Glasser como Fievel Mousekewitz.
* Amy Green como Tanya Mousekewitz
* John Finnegan como Warren T. Rat
* Nehemiah Persoff como Papa Mousekewitz
* Erica Yohn como Mama Mousekewitz
* Pat Musick como Tony Toponi
* Dom DeLuise como Tiger
* Christopher Plummer como Henri le Pigeon
* Cathianne Blore como Bridget
* Neil Ross como Honest John
* Madeline Kahn como Gussie Mausheimer
* Will Ryan como Digit
* Hal Smith como Moe
* Dan Kuenster como Jake

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Santa Fe de Antioquia

**Santa Fe de Antioquia** é un concello de Colombia que se atopa na subrexión Occidente de Antioquia, departamento do que foi capital até o 17 de abril de 1826. Limita polo norte cos concellos de Giraldo e Buriticá, polo nordeste cos concellos de Buriticá, Liborina e Olaya, polo leste cos concellos de Olaya e Sopetrán, polo sur cos concellos de Ebéjico, Anzá e Caicedo, e polo oeste cos concellos de Caicedo, Abriaquí e Giraldo.

Santa Fe é monumento nacional pola arquitectura da época colonial; posúe 7 igrexas e unha gran cantidade de casas dos séculos XVI, XVII e XVIII.

## Notas 
## Véxase tamén 
### Ligazóns externas 
* Páxina oficial
Luís Barcia

**Luís Barcia**, nado en Ribadeo, foi un político e xornalista galego.

## Traxectoria 
Anarquista. Asentouse en Nova York a comezos da década de 1890. Colaborou con José Martí. Vinculado aos obreiros tabaqueiros neoiorquinos, editou e dirixiu en 1891 *El Despertar. Periódico quincenal dedicado a la defensa de los trabajadores*, cos cubanos Manuel Martínez Abello e Feliciano Prieto, e colaborou nos periódicos *Cultura Obrera* e *El Esclavo*. Pasou a Cuba en 1899 onde fundó con Adrián del Valle *El Nuevo Ideal*, que despois pasou a chamarse *Nuevo Ideal. Revista de Sociología, Artes y Letras*, e colaborou en *¡Tierra!*. Foi deportado de Cuba e retornou a Galicia a partir de 1924.

## Notas 
## Véxase tamén 
### Ligazóns externas 
* ¡Tierra! y la internacionalización del anarquismo cubano (1902-1915): Editores y ediciones
* Deportados de Cuba iniciaron el movimiento obrero en A Mariña a principios del siglo XX
The I.L.Y's

'''The I.L.Y's'* é un dúo estadounidense de rock experimental procedente de Sacramento, California. O grupo formouse no ano 2015 como un proxecto paralelo dos membros de Death Grips Zach Hill (voces, batería, guitarra e teclados) e Andy Morin (guitarra e baixo). A banda publicou dous álbums dixitais a través do selo de Death Grips, Third Worlds, *I've Always Been Good at True Love* en 2015, e *Scum with Boundaries'' en 2016, os dous editados sen ningunha publicidade previa. The I.L.Y's nunca actuou ao vivo máis que como parte de Death Grips. No presente están fichados polo selo Castle Face Records, co cal publicaron o álbum *Bodyguard* en 2017.

## Historia 
A existencia de The I.L.Y's revelouse o 4 de xuño de 2015, cando unha conta de Twitter asociada ao grupo de hip hop experimental Death Grips compartiu unha ligazón de descarga do álbum ''I've Always Been Good at True Love'', aloxado na web de Third Worlds de Death Grips, sen ningunha información sobre o traballo e os artistas implicados. Posteriormente a banda compartiu un video musical dobre para dous temas do álbum, "Gargoyle" e "Bobo". O disco foi lanzado dixitalmente o 16 de maio, cunha edición física chegando o 16 de xuño a través de Castle Face Records.

## Discografía 
### Álbums 
## Notas
Leon Goretzka

**Leon Christoph Goretzka**, nado o 6 de febreiro de 1995 en Bochum, é un futbolista alemán. Xoga de centrocampista para o FC Bayern München da Bundesliga. Ademais, é internacional coa selección alemá.

## Traxectoria 
Goretzka comezou a xogar coma futbolista en 1999 co Werner SV 06 Bochum da súa cidade natal. Dous anos despois chegou ás categorías inferiores do VfL Bochum.

O 30 de xuño de 2013, Goretzka fichou polo FC Schalke 04 a cambio de 3.25 millóns de euros.

O 1 de xullo de 2018, Goretzka asinou un contrato de catro anos co FC Bayern München.

## Notas 
## Véxase tamén 
### Ligazóns externas 
* Perfil en Soccerway.com 
* Perfil en UEFA.com
Mitílidos (homónimos)

O termo **mitílidos** pode referirse a:
* **Mitílidos**, unha orde de moluscos da clase dos bivalvos, subclase dos pteriomorfios. (En latín, **Mitilida**).
* **Mitílidos**, unha familia destes moluscos. (En latín, **Mitilidae**).
Jesús Bellas Cao

**Jesús Bellas Cao**, nado en Muras cara a 1891 e finado en Lugo o 17 de xuño de 1937, foi un mineiro e sindicalista galego.

## Traxectoria 
Mineiro. Membro do Sindicato Único de Oficios Varios de Viveiro da CNT. Foi detido en outubro de 1934 con Tomás Álvarez Ínsua, Benedicto Fuentes Díaz e Claudio Quelle Cociña, acusados de atentado con explosivos, deito polo que foron xulgados e condenados na Audiencia de Lugo o 1 de marzo de 1935; Jesús foi condenado a seis meses e un día de prisión. Comisionado en 1936 para realizar actos de propaganda e difusión do sindicato en Foz e San Cibrao. Co golpe de Estado do 18 de xullo de 1936 organizou con Manuel Rodríguez Lago a requisa de armas e camións para a defensa da República. Foi detido e internado no depósito de Viveiro o 14 de abril de 1937. Foi xulgado en Lugo por rebelión militar e condenado a pena de morte. Foi executado en Lugo o 17 de xuño de 1937.

## Notas 
## Véxase tamén 
### Ligazóns externas 
* Ficha en Represión franquista en Lugo
* Deportados de Cuba iniciaron el movimiento obrero en A Mariña a principios del siglo XX
JEFF the Brotherhood

**JEFF the Brotherhood** é un dúo estadounidense de garage rock formado polos irmáns Jake e Jamin Orrall, procedentes de Nashville, Tennessee. O seu estilo foi descrito polos xornalistas musicais como contedor de elementos do rock psicodélico, o garage rock, o punk e o pop. Ademais dos seus traballos, teñen discos compartidos con artistas como Ty Segall, Best Coast e Screaming Females. A banda xirou extensamente tando polos Estados Unidos como internacionalmente.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Manuel Rodríguez Lago

**Manuel Rodríguez Lago**, coñecido como **Roxo**, nado en Viveiro cara a 1913 e finado en L'Escampleru (Les Regueres) en 1937, foi un mineiro e sindicalista galego.

## Traxectoria 
Mineiro. Secretario do Sindicato Único de Oficios Varios de Viveiro da CNT e directivo do Sindicato Mineiro da Silvarosa. Co golpe de Estado do 18 de xullo de 1936 organizou con Jesús Bellas Cao a requisa de armas e camións para a defensa da República. Fuxiu á zona leal e foi miliciano do Batallón Galicia. Foi xulgado en Lugo por rebelión militar e declarado en rebeldía ao estar fuxido. Morreu loitando co exército republicano na batalla de L'Escampleru.

## Notas 
## Véxase tamén 
### Ligazóns externas 
* Ficha en Represión franquista en Lugo
Guatapé

**Guatapé** é un concello de Colombia que se atopa na subrexión Oriente do departamento de Antioquia. Limita polo norte co concello de Alejandría, polo leste cos concellos de San Rafael e San Carlos, polo sur cos concellos de Granada e El Peñol e polo oeste con El Peñol. A súa cabeceira dista 79 quilómetros da cidade de Medellín, capital do departamento de Antioquia. O concello posúe unha extensión de 76 quilómetros cadrados.

## Notas 
## Véxase tamén 
### Ligazóns externas 
* Páxina oficial
Andrés Vale Blanco

**Andrés Vale Blanco**, coñecido como **Moreno de Cobas**, nado en Viveiro cara a 1908 e finado en Mondoñedo o 12 de setembro de 1936, foi un sindicalista galego.

## Traxectoria 
Xornaleiro. Presidente da CNT en Viveiro. Co golpe de Estado do 18 de xullo de 1936 foi detido en Ribadeo ao intentar pasar a Asturias e internado no depósito de Ribadeo o 2 de agosto. Foi paseado na estrada de Ribadeo a Lugo no lugar de Voltas de Prado dos Remedios, preto de Mondoñedo o 12 de setembro de 1936 con Florencio Carballo Novegil, Enrique Navarret García e Antonio María Martínez López.

## Notas 
## Véxase tamén
### Ligazóns externas
* Ficha en Represión franquista en Lugo
SV Darmstadt 98

O **Sportverein Darmstadt 1898 e.V.** é un club de fútbol alemán, da cidade de Darmstadt, Hessen. Actualmente milita na 2. Bundesliga, a segunda división no fútbol alemán. O equipo foi fundado o 22 de maio de 1898 co nome de FC Olympia Darmstadt, e converteuse no Sportverein Darmstadt 98 o 11 de novembro de 1919.

## Estadio 
O **Merck-Stadion am Böllenfalltor** foi inaugurado en 1921 e sufriu varias reformas en 1950, 1974 e 2014. Tras esta última reforma o estadio quedou cunha capacidad máxima de 17.468 persoas. De 1921 a 2014 o estadio tiña o nome de Stadion am Böllenfalltor, e de 2016 a 2017 chamouse Jonathan-Heimes-Stadion am Böllenfalltor.

## Palmarés 
### Torneos nacionais 
;Ligas
* **Regionalliga Süd (II)**: 1973
* **2. Bundesliga Süd (II)**: 1978, 1981
* **Regionalliga Süd (IV)**: 2011
* **Hessenliga**: 1950, 1962, 1964, 1971, 1999, 2004, 2008

;Copas
* **Hessenpokal**: 1966, 1999, 2001, 2006, 2007, 2008, 2013

## Véxase tamén 
### Ligazóns externas 
* Páxina Web oficial do club
José Antonio Vázquez Bouzas

**José Antonio Vázquez Bouzas**, nado en Foz en 1895, foi un político galego.

## Traxectoria 
Emigrou sendo mozo a Cuba. Anarquista. Foi deportado de Cuba a principios dos anos vinte. O 7 de novembro de 1924 atravesou a fronteira franco-española, entre Saint-Jean-de-Luz e Vera de Bidasoa cun grupo de 42 anarquistas armados para intentar unha asonada contra a ditadura de Primo de Rivera. Foron detidos e encarcerados. José Antonio foi condenado a 6 anos de prisión maior por «no poder probarse que disparara… ».

## Notas 
## Véxase tamén 
### Bibliografía 
* 
* "Los sucesos de Vera de Bidasoa, una excusa para el directorio (1924)" (26/04/2013) *nuevatribuna.es* .
* Martín Sánchez, Pablo (2012). "El anarquista que se llamaba como yo" Acantilado. ISBN 978-84-15689-18-8 .

### Ligazóns externas 
* Martín Fernández (29/12/2019). Deportados de Cuba iniciaron el movimiento obrero en A Mariña a principios del siglo XX *La Voz de Galicia* .
Antonio María Martínez López

**Antonio María Martínez López**, nado en Ribadeo cara a 1904 e finado en Mondoñedo o 12 de setembro de 1936, foi un político galego.

## Traxectoria 
Directivo do PSOE en Ribadeo. Co golpe de Estado do 18 de xullo de 1936 foi detido en Ribadeo o 22 de agosto e internado no depósito de Ribadeo. Foi paseado na estrada N-634 no lugar de Voltas de Prado dos Remedios, preto de Mondoñedo o 12 de setembro de 1936 con Andrés Vale Blanco, Florencio Carballo Novegil e Enrique Navarret García.  Inscrito inicialmente como descoñecido, foi identificado o 28 de xaneiro de 1940.

Dionisio Gamallo Fierros dedicoulle o poema *¡Hermano labrador! ¡Hermano obrero!*.

## Vida persoal 
Casou en Vilaframil con Concepción Fernández López en xaneiro de 1936.

## Notas 
## Véxase tamén
### Ligazóns externas
* Ficha en Represión franquista en Lugo
Electric Eels

**electric eels** (escrito con minúscula na honra de E. E. Cummings) foi unha banda estadounidense de protopunk, activa entre 1972 e 1975, formada por John D Morton en Cleveland, Ohio.

electric eels realizaron só cinco actuación públicas, pero durante a súa curta existencia gañáronse unha reputación a nivel local pola súa actitude furiosa e violenta. Destacaron por iniciar pelexas co público que atraeron a atención da policía. O seu estilo foi unha amálgama discordante e ruidosa de garage rock e free jazz. Stiv Bators, o vocalista de The Dead Boys, viuse particularmente influenciado polo estilo vocal e a posta en escena de Dave "E" McManus.

Aínda que a banda non fixo moitos concertos adoitaban a ensaiar con frecuencia e fixeron moitas gravacións que foron editadas moitos anos despois da súa disolución.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
T.S.O.L.

**T.S.O.L.** (**True Sounds of Liberty**) é unha banda estadounidense de punk rock formada en 1978 en Long Beach, California. Aínda que está principalmente asociada co hardcore punk, a música de T.S.O.L. foi variando en cada lanzamento, incluíndo estilos como o deathrock, o art punk, o horror punk e outras variantes do punk.

## Discografía 
### Álbums 
## Notas
Bark Psychosis

**Bark Psychosis** é unha banda inglesa de post-rock procedente do leste de Londres e formado no ano 1986. Foi unha das bandas que citou Simon Reynolds cando cuñou o termo "post-rock" como estilo musical en 1994, e está considerado un dos grupos clave na definición do xénero.

Na súa forma orixinal o grupo era un cuarteto composto por Graham Sutton, Daniel Gish, John Ling e Mark Simnett. Esta formación (con contribucións doutros membros que pasaron polo grupo) gravaron a meirande parte dos seus primeiros EPs e do álbum seminal *Hex* de 1994. Sutton permaneceu como único membro do núcleo do grupo que no presente é un proxecto flexible e activo de forma intermitente, no cal Sutton está apoiado por un grupo diverso de músicos invitados, entre os que están o guitarrista experimental Colin Bradley (de Dual) e o batería de Talk Talk Lee Harris.

## Discografía 
### Álbums 
## Notas
The Brave Little Abacus

**The Brave Little Abacus** foi unha banda estadounidense de emo procedente de Sandown, New Hampshire. O grupo estaba composto polo vocalista, guitarrista e batería Adam Demirjian, o baixista Andrew Ryan e o teclista Zach Onett, aos que posteriormente se lle uniu o batería Nick Morrone en 2011.

## Discografía 
### Álbums
Pegboy

**Pegboy** é unha banda estadounidense de punk rock de Chicago, Illinois cun relativamente grande seguimento de culto. O grupo foi fundado en 1990 por John Haggerty (exguitarrista de Naked Raygun), xunto co seu irmán, o batería Joe Haggerty (antes en The Effigies), Larry Damore (voces/guitarra), e Steve Saylors (baixo). Tanto Damore como Saylors foran membros da banda de hardcore de Chicago Bhopal Stiffs, banda que editadou en 1987 unha demo producida por John Haggerty. O EP de estrea de Pegboy, *Three-Chord Monte* (1990), tamén foi o primeiro lanzamento do selo Quarterstick Records, unha filial de Touch and Go Records. Steve Saylors deixou a banda en 1992 debido a que o seu traballo non lle permitía saír de xira. Steve Albini, un vello amigo da banda, encargouse do baixo no EP *Fore*. O antigo baixista de Naked Raygun Pierre Kezdy encargouse permanentemente do baixo en 1994. Tras a reforma de Naked Raygun, Mike Thompson substituíu a Kezdy no baixo.

Pegboy supostamento tocou un concerto de despedida o día de fin de ano de 1999 pero negaron que realmente fose un concerto de despedida anos máis tarde cando volveron actuar.

Pegboy estivo xirando durante o verán de 2009 con Face to Face e Polar Bear Club.

## Discografía 
### Álbums 
## Notas
Bad Astronaut

**Bad Astronaut** é unha banda estadounidense de indie/rock alternativo fundada en Santa Barbara, California no ano 2000 por Joey Cape, vocalista de Lagwagon. En Bad Astronaut Joey Cape explora un estilo de rock alternativo con letras que adoitan a tratar profundos e intricados problemas persoais.

A banda editou o seu álbum de estrea, *Acrophobe*, in 2001, seguido por *Houston: We Have a Drinking Problem* en 2002, ámbolos dous a través do selo Honest Don's Records. O grupo publicou o seu terceiro e derradeiro álbum, *Twelve Small Steps, One Giant Disappointment*, on 14 de novembro de 2006 a través de Fat Wreck Chords. Tras o seu lanzamento Joey Cape anunciou a través do Myspace da banda que "sen Derrick no hai Bad Astronaut" (o batería Derrick Plourde suicidárase en marzo de 2005), decidindo que ese sería o último álbum da banda. Joey Cape expresou o seu desexo de editar un álbum de caras b nalgún momento no futuro.

Bad Astronaut reformouse para tocar os seus primeiros concertos en xuño de 2010. A banda realizou catro actuacións no sur de California con Mike Hale de In the Red e Joey Cape actuando como abreconcertos. En decembro de 2016 Fat Wreck Chords anunciou o falecemento do batería Erik Herzog.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Locrian

**Locrian** é unha banda estadounidense de música experimental/drone rock formada en Chicago, Illinois, a finais de 2005. No presente o grupo está baseado en Chicago e en Baltimore, Maryland. A banda está composta por Terence Hannum (sintetizadores, voces, tape loops), Steven Hess (batería, electrónica) e André Foisy (guitarras, tape loops, e electrónica). O grupo incorpora influencias de múltiples xéneros como o ambient, o black metal, o noise, o drone, o industrial e a electrónica, e cita a One Eyed God Prophecy, Uranus, Yes, Genesis, Brian Eno, e Robert Fripp como influencias. As letras e as portadas de Locrian evocan imaxes distópicas e apocalípticas. O grupo leva publicados seis álbums de estudio e tres álbums colaborativos.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp da banda
Magazine (grupo musical)

**Magazine** foi unha banda inglesa de post-punk activa dende 1977 ata 1981, e posteriormente dende 2009 ata 2011. O grupo foi creado por Howard Devoto despois de deixar Buzzcocks a principios de 1977. Devoto decidiu crear unha banda de rock máis progresiva e menos tradicional.

Magazine reuniuse en 2009 para unha xira polo Reino Unido con case todos os membros restantes da súa formación clásica, só coa excepción do guitarrista John McGeoch que morrera en 2004. McGeoch foi substituído por Noko, que tocara con Devoto en Luxuria. Magazine publicou un álbum con material novo, *No Thyself*, en outubro de 2011, seguido por unha pequena xira no Reino Unido.

## Discografía 
### Álbums
Renfe Avlo

**Renfe Avlo** é o servizo ferroviario de alta velocidade de baixo custo da operadora española Renfe. A diferenza do servizo Renfe AVE os trens serán de clase única e non disporán de coche cafetería.

O servizo iniciarase o 6 de abril de 2020 no traxecto Madrid-Zaragoza-Barcelona.

## Historia 
O proxecto, impulsado en 2018, foi chamado na súa fase inicial **Eva**. Finalmente presentouse o 11 de decembro de 2019 como Avlo cun tren da Serie 112 de Renfe pintado de cor morada.

## Notas
Niklas Süle

**Niklas Süle**, nado o 3 de setembro de 1995 en Frankfurt, é un futbolista alemán. Xoga de defensa central para o FC Bayern München da Bundesliga. Ademais, é internacional coa selección alemá.

## Traxectoria 
Süle comezou a xogar ó fútbol no Rot-Weiß Walldorf. En xullo de 2006, uniuse ás categorías inferiores do Eintracht Frankfurt, onde xogou ata o remate da tempada 2008-09. En xullo de 2009, asinou polo SV Darmstadt 98, e tan só medio ano máis tarde foise ás categorías inferiores do TSG 1899 Hoffenheim. O 11 de maio de 2013, Süle debutou co primeiro equipo do Hoffenheim, nun partido da Bundesliga contra o Hamburger SV, onde o Hoffenheim perdeu por 4-1.

O 15 de xaneiro de 2017, anunciouse a fichaxe de Süle polo FC Bayern München para xullo dese mesmo ano.

## Notas 
## Véxase tamén 
### Ligazóns externas 
* Perfil en Soccerway.com
Commit Yourself Completely

***Commit Yourself Completely*** é o segundo álbum ao vivo da banda estadounidense de indie rock Car Seat Headrest, publicado dixitalmente o 17 de xuño de 2019 a través do selo Matador Records. O disco recompila cancións tocadas pola banda na xira de 2018 nos Estados Unidos, Reino Unido e Francia, cos membros de Naked Giants tocando co grupo nunha formación de sete persoas. O recompilatorio inclúe cancións dos álbums *Teens of Denial* (2016) e *Twin Fantasy* (2011, 2018), ademais dunha versión do tema de Frank Ocean "Ivy". Foi promovido cun vídeo da interpretación de "Fill in the Blank" no Newport Music Hall de Columbus, Ohio.

## Listaxe de cancións 
## Notas
Elvira Mínguez

**Elvira Mínguez**, nada en Valladolid o 23 de xullo de 1965, é unha actriz española.

## Traxectoria 
Vinculada nos seus inicios ao teatro, Elvira Mínguez participou en obras como *Romeu e Xulieta* (1989), *La cacatúa verde* (1990), ou *El carro de heno* (1991). En 1993 dirixiuse a ela mesma no escenario na adaptación de *Crímenes del corazón*.

En 1994 o director de casting Paco Pino contratouna para o filme *Días contados*. A súa interpretación dunha terrorista de ETA valeulle unha candidatura ao premio Goya á mellor actriz revelación e unha mención da Unión de Actores.

Xa introducida no mundo do cinema, Mínguez dirixiu o ano seguinte a curtametraxe *El fumador de pipa*. A súa carreira como actriz avanzou con pequenos papeis ao servizo de Ricardo Franco en filmes como *La buena estrella* (1997) ou *Lágrimas negras*, rodada o mesmo ano en que obtivo o seu primeiro papel protagonista en *Me llamo Sara* (1998).

En 2002 deu os seus primeiros paso no cinema internacional con dous filmes, *The Dancer Upstairs* de John Malkovich e *The Reckoning* de Paul McGuigan. En España, escribiu xunto a Javier Cámara, María Botto, Juan Diego Botto e Joaquín Oristrell o filme *Los abajo firmantes* como protesta ao apoio do goberno de José María Aznar ao presidente George W. Bush durante a guerra de Iraq.

En 2004 Juan Cruz e José Corbacho seleccionárona para interpretar en *Tapas*, o seu debut na realización, a Raquel, unha muller divorciada que afoga a súa soidade chateando por Internet e mantendo fortuítos encontros sexuais cun rapaz de vinte e tantos anos. Por esta personaxe gañou a Biznaga de Prata no festival de Málaga e o Goya á mellor actriz secundaria.

En 2015 gañou o premio Mestre Mateo á mellor actriz secundaria por *O descoñecido*.

## Filmografía 
* *Ofrenda a la tormenta* (2020)
* *Legado en los huesos* (2019)
* *Todos lo saben* (2018)
* *El guardián invisible* (2017)
* *El elegido* (2016)
* *No culpes al karma de lo que te pasa por gilipollas* (2016)
* *Truman (2015)
* *O descoñecido (2015)
* *Che: El argentino* (2008)
* *Cobardes* (2008)
* *Pudor* (2007)
* *A caixa* (2006)
* *Tapas* (2005)
* *The Reckoning* (2003)
* *Los abajo firmantes* (2002)
* *The Dancer Upstairs* (2002)
* *Trece badaladas* (2002)
* *Sólo mía* (2001)
* *El portero* (2000)
* *El invierno de las anjanas* (2000)
* *Lágrimas negras* (1998)
* *Me llamo Sara* (1998)
* *Diario para un cuento* (1998)
* *La buena estrella* (1997)
* *Cachito* (1995)
* *Historias del Kronen* (1995)
* *Días contados* (1994)

## Notas
Literatura de cordel

miniatura|dereita|220px|Literatura de cordel. 
A **literatura de cordel** é un xénero de literatura popular feito en verso e de orixe tanto escrita coma oral. Recibe o seu nome polos chamados **pregos de cordel.**

## Historia e características 
O termo cordel provén do xeito da comercialización dos "folletos" en Galicia e Portugal, onde os pregos das obras se colgaban en cordas. Tivo a súa orixe na Península Ibérica e foi unha literatura moi popular nos séculos XV e XVI, estendeuse polas colonias europeas e americanas dos reinos da península.

Os pregos de cordel, emparentados cos romances e as coplas de cegos, teñen rimas como os romances e podían levar ilustracións. As estrofas adoitaban ser de dous, seis ou dez versos, eran recitados ou cantados polos vendedores (normalmente invidentes) nas prazas das feiras, acompañados en ocasións de instrumentos como a zanfona, o violín, ou a viola de man.

Cómpre destacar que na literatura de cordel portuguesa as estrofas máis comúns son a "quadra" ou "quadritíha" (catro versos heptasílabos con rima nos pares); a "sextilha" (seis versos e similar estrutura); a "séptima" (seguindo o esquema [-,a,-,a,b,b,a]; e o popular *"martelo agalopado"*, composto con décimas de heptasílabos ou decasílabos.

En canto ó contido, Joaquín Marco diferencia dous grandes bloques dentro dos pregos poéticos: os pregos literarios (romances de cativos, novelescos, cancións amorosas, milagres etc.), e os pregos históricos (relacións, crimes, de carácter político etc.). 

## Notas 
## Véxase tamén 
### Ligazóns externas 
* Academia Brasileira de Literatura de Cordel
Lista de museos numismáticos

[miniatura|Fachada do [Museo Numismático de Atenas|**Museo Numismático** de Atenas.]]
Un **museo numismático**, en sentido estrito, é aquel dedicado en exclusiva ás moedas, ás medallas e a outros diversos obxectos relacionados con elas (a súa cuñaxe, o coleccionismo, o seu estudo etc.). No entanto, tamén é frecuente que os museos históricos, culturais, arqueolóxicos ou etnogáficos dispoñan de amplas coleccións numismáticas entre os seus fondos e, mesmo, con gabinetes ou departamentos específicos dedicados á numismática.

## Museos numismáticos galegos 
## Museos numismáticos por país
Menno Simons

**Menno Simons**, nado en Wytmarsum en 1496 e fnado en Wüstenfelden o 31 de xaneiro de 1561, foi un líder relixioso anabaptista neerlandés. Simons foi contemporáneo dos reformadores protestantes e os seus seguidores foron coñecidos como menonitas.

"Menno Simons" é a versión neerlandesa do seu nome. A versión frisoa é Minne Simens, en que o posesivo "s" crea un patronímico que significa "Minne, fillo de Simen".

## Traxectoria 
Simons naceu en 1496 nunha familia de aldeáns en Wytmarsum, provincia de Frisia (Sacro Imperio Romano Xermánico). O seu pai chamábase Simon e tivo un irmán chamado Pieter.

Foi destinado polos seus padres ao sacerdocio católico. Foi ordenado sacerdote en 1515 ou 1516 en Utrecht. Sendo párroco da súa aldea natal, separouse da Igrexa católica o 12 de xaneiro de 1536, as condicións de clandestinidade impediron rexistrar máis detalles da súa vida familiar.

Foi notoria a súa preocupación pola divulgación escrita dos puntos de vista anabaptistas nas diferentes linguas da rexión en que traballaba, para o que, cun impresor identificado só como B.L., estableceu unha imprenta en Lübeck, que debeu trasladar a Oldesloe (Holstein) e posteriormente en 1554 ao próximo refuxio anabaptista en Wüstenfelde, onde falceu o 31 de xaneiro de 1561 e foi sepultado no seu xardín.

## Notas 
## Véxase tamén 
### Bibliografía 
* Krahn, Cornelius and Cornelius J. Dyck. (1989) "Menno Simons (1496-1561)"; *Global Anabaptist Mennonite Encyclopedia* Online.
* Bender, Harold Stauffer & John Horsch (1979) *Menno Simons - su vida y sus escritos*. Herald Press. ISBN 0836112180 texto completo
* Williams, George H. (1983) *La reforma radical*: 422-434; 524-528, 538. México: Fondo de Cultura Económica. ISBN 968-16-1332-5
* Estep, William Roscoe *The Anabaptist Story: An Introduction to Sixteenth-Century Anabaptism* 
### Ligazóns externas 
* Menno Simons dibujado
* Menno Simons.net
DS2000

O bus **DS2000** é un tipo de bus para satélites fabricado no Xapón por Mitsubishi Electric a partir dun deseño creado orixinalmente para os satélites DRTS e ETS 8 en colaboración coa axencial espacial xaponesa JAXA.

## Características 
O bus DS2000, que soporta satélites de ata 5000&nbsp;kg de masa, está pensado inicialmente para satélites de comunicacións na órbita xeoestacionaria e estabilizados nos tres eixos. A potencia xerada polos paneis solares, de ata 30 m de envergadura, pode chegar ata os 15 kW. O motor do bus produce ata 500 N de impulso. O bus en si ten unha altura de 4 metros e pode acoller 72 transpondedores, cun deseño de vida total de 15 anos. É compatible cos lanzadores H-IIA, Ariane 5, Delta IV e Atlas 5 e a súa estrutura está formada por un cilindro central rodeado por unha caixa de plástica reforzado con fibra de carbono.

## Notas 
## Véxase tamén 
### Outros artigos 
*H-IIA
*Ariane 5
*Delta IV
*Atlas 5
Nós Diario

***Nós Diario*** é un xornal galego, publicado en Santiago de Compostela. O seu primeiro número impreso saíu á rúa o 2 de xaneiro de 2020. 

## Historia 
En novembro de 2017 o consello de administración da empresa Sermos Galiza S.A. emitiu un comunicado no que anunciaba a súa intención de comezar a editar un diario en papel. Para facelo realidade artellouse un grupo promotor de 175 persoas e colectivos sociais, que presentou o proxecto en xaneiro de 2018. Conseguida a participación de máis de 3000 subscritores anunciou a súa saída para 2019, aparecendo nos quioscos en xaneiro do 2020 con exemplares cinco días por semana (de terza feira a sábado).

O xornal foi excluído polo goberno galego do repartimento de axudas aos medios do ano 2021, co argumento de non ser un diario, malia que a OXD define "diario" como "calquera publicación que se edita catro ou máis días por semana". A Xunta volveu excluír o xornal da liña de axudas no 2022, malia figurar entre os seus obxectivos a normalización da lingua e a defensa da cultura galega. As reclamacións da empresa foron desestimadas polo TSXG en xaneiro de 2023.

## Consello de administración 
* Presidente: Xoán Costa
* Secretario: Xoán Colazo
* Xerente: Roberto Vilameá 
* Conselleiros: Nemesio Barxa, Nicolasa Castro, Xoán Colazo (secretario), Xoán Costa, Manuel da Cal, Xosé Gontá, Rubén Lois, María Obelleiro (directora editorial), Ana Paz, Ana Rodiño, Marga Romero, Xurxo Souto, Sira Vidal, Roberto Vilameá.

## Notas 
## Véxase tamén 
### Outros artigos 
* Lista de publicacións impresas da provincia da Coruña
### Ligazóns externas 
* Hemeroteca do diario en Internet
Feliz idade

***Feliz idade*** é un poemario da poeta galega Olga Novo. Foi publicado na colección Tambo, baixo o selo Faktoría K de libros da editora Kalandraka en 2019. O libro acadou o  Premio da Crítica de poesía galega e o Premio Nacional de Poesía.

## Características
O libro une a xestación e a infancia da filla da poeta coa enfermidade do pai (alzhéimer) e o loito polo seu pasamento. Alén dunha carta limiar dirixida á filla, o libro componse das seguintes partes:

*I. "Fogonazo"
*II. "Poesía en posición fetal"
*III. A Lúa su o negrillo"
*IV. "Zona tigre"
*V. "Da beleza indómita"
*VI. "Amor es"
*VII. "Harmonía fractal"
## Notas
## Véxase tamén 
### Ligazóns externas 
* *Feliz idade*  no sitio web  de Kalandraka.